Giuseppe Dossena

Giuseppe Dossena (lindur më 2 maj 1958) është një trajner italian futbolli dhe ish futbollist profesionist, i cili luante si mesfushor. Ai ka luajtur për disa ekipe italiane gjatë karrierës së tij, në veçanti me Torinon dhe Sampdorian, me të cilat fitoi disa tituj. Në nivel ndërkombëtar, ai ka përfaqsuar kombëtaren italiane, duke qënë pjesë në triumfin e FIFA Kupës së Botës në vitin 1982.

Karriera me klube
Dossena filloi karrierën e tij si profesionist me Torinon në vitin 1976, dhe kaloi te Pistoiese në sezonin e ardhshëm. Ai më pas luajti edhe me Cesenën dhe Bolonjën, para se në vitin 1981 të rikthehej te Torino, ku do të qëndronte deri në vitin 1987; ishte gjatë periudhës së tij të dytë në klub që Dossena u bë lojtar i kombëtares e majde luajti edhe në Kupën e Botës 1982. Ai më pas luajti për Udinesen, Sampdorian dhe Perugian, ku u pensionua në vitin 1982. Dossena mbahet mend mirë për kohën e tij te Sampdoria, ku ai pati arritje të mëdhaja në vend dhe Evropë, duke fituar Coppa Italia në sezonin 1988–89. Një sezon më pas ai kontriboi në fitimin e Kupës Evropiane të Fituesve të Kupës, kurse në sezonet në vijim fitoi edhe Serie A dhe Supercoppa Italiana, por gjithashtu humbën edhe Super Kupën Evropiane 1990 ndaj fituesve të Serie A dhe rivalëve Milanit.

Karriera ndërkombëtare
Me ekipin kombëtar italian, Dossena zhvilloi 38 paraqitje dhe shënoi një gol ndërmjet viteve 1981 dhe 1987. Pasi zhvilloi katër paraqitje gjatë fushatës kualifikuese, ai u zgjodh si një nga 23 lojtarët për të përfaqsuar Italinë në Kupën e Botës 1982, dhe pavarësisht se mbante fanellën me numrin 10, ai nuk zhvilloi asnjë paraqitje gjatë turnamentit, që u fitua. 

Karriera si trajner
Pas pensionimit, Dossena filloi karrierën e tij si trajner, duke drejtuar Ganën për dy vite (1998–2000), dhe më pas ish ndihmësi Cesare Maldinit te kombëtarja e Paraguajit në Kupën e Botës 2002. Ndërmjet vitit 2000 dhe 2001, ai drejtoi Ittihad Jeddah të Arabisë Saudite. Ai më pas punoi si analist për televizionin publik italian RAI.

Në korrik 2002, Dossena u emërua trajneri i ri i kombëtares shqiptare, duke u bërë trajneri i parë i huaj i kombëtares që nga hungarezi Miklós Vadas në vitin 1953. Qëndrimi i tij te Kuqezinjtë zgjati për tre muaj, gjatë të cilave ai drejtoi ekipin në vetëm dy ndeshje: barazimi 1–1 me Zvicrën dhe humbja 4–1 nga Rusia. Ai gjithashtu fitoi një ndeshje jozyrtare ndaj Kosovës me rezultatin 1–0 në shtator. Në nëntor 2002, ai paraqiti dorëheqjen me anë të një letre drejtuar Federatës Shqiptare të Futbollit, duke cituar presionin nga shtypi shqiptar si arsyet kryesore të vendimit të tij.

Më 30 gusht 2010, u zbulua se Dossena kishte pranuar të firmoste një kontratë dy-vjeçare me klubin kampion të Etiopisë, Saint George FC. Ai më pas punoi si drejtor sportiv në klub. Aktualisht, ai është këshilltar i kombëtares italiane.

Stili i lojës
Kryesisht një organizator, Dossena ishte një lojtar skuadre, punëtor, i cili shquhej për krijueshmërinë, rezistencën, vizionin, teknikën dhe pasimet në mesfushë, si dhe njihej për inkursionet që bënte drejt sulmit dhe goditjet nga distanca.

Statistikat e karrierës
Kombëtarja
Burimi:
+ Ndeshjet dhe golat sipas ekipit kombëtar dhe vititEkipi kombëtarVitiNdshGolaItalia198161198250198360198490198530198630198760Gjithsej381

Trofe
Klube
Sampdoria
Serie A: 1990–91
Coppa Italia: 1988–89
Supercoppa Italiana: 1991
Kupa Evropiane e Fituesve të Kupës: 1989–90

Kombëtarja
Italia
FIFA Kupa e Botës: 1982

 Referime 

Lidhje të jashtme

Giuseppe Dossena te National Football Teams
Giuseppe Dossena  – Rekordi në kompedicionet e FIFA-s

Kategoria:Lindje 1958
Kategoria:Njerëz që jetojnë
Kategoria:Futbollistë italianë
Kategoria:Futbollistë në kombëtaren italiane
Kategoria:Futbollistë në A.C. Cesena
Kategoria:Futbollistë në Bologna F.C. 1909
Kategoria:Futbollistë në Torino F.C.
Kategoria:Futbollistë në Udinese Calcio
Kategoria:Futbollistë në U.C. Sampdoria
Kategoria:Futbollistë në Perugia Calcio
Kategoria:Futbollistë në Serie A
Kategoria:Futbollistë në Serie B
Kategoria:Futbollistë në 1982 FIFA Kupën e Botës
Kategoria:Lojtarë fitues të FIFA Kupës së Botës
Kategoria:Trajnerë italianë futbolli
Kategoria:Trajnerë të kombëtares së Shqipërisë